На основу Програма подршке за спровођење пољопривредне политике и политике руралног развоја општине Чајетина за 2019. годину, усвојеног на Седници скупштине општине Чајетина 26. септембар 2019. године, а на основу сагласности Министарства пољопривреде, шумарства и водопривреде Републике Србије ( број 320-00-1234/2019-09 од 19. фебруара 2019. године ) као и сагласности Министарства пољопривреде на измену програма Министарства пољопривреде, шумарства и водопривреде Републике Србије (320-00-6236/2019-09 од 28.08.2019. године) Привредно друштво за развој пољопривреде општине Чајетина „Златиборски еко аграр“ д.о.о., расписује

**КОНКУРС ЗА ПОДСТИЦАЈЕ ЗА УНАПРЕЂЕЊЕ ЕКОНОМСКИХ АКТИВНОСТИ НА СЕЛУ КРОЗ ПОДРШКУ НЕПОЉОПРИВРЕДНИМ АКТИВНОСТИМА**

Златиборски еко аграр ће кроз подстицајне мере подржати активности везане за унапређење економских активности на селу кроз подршку непољопривредним активностима у износу од 40% од вредности реализоване прихватљиве инвестиције умањене за износ средстава на име пореза на додату вредност. Лица до 40 година или жене-носиоци пољопривредног газдинства остварују додатних 5% подстицаја. Лица чије је сеоско туристичко домаћинство пословало рентабилно у претходној години остварује право на додатних 10 % подстицаја. Минимални износ повраћаја по основу ове мере је 10.000,00 динара. Максимални износ подстицаја по газдинству је 400.000,00 динара. Укупна расположива средства за ову меру по овом Конкурсу су 549.916,66 динара.

Рок за пријаву на Конкурс је од **01. - 31. октобра 2019.** године. Пријаве које пристигну након утврђеног рока неће бити прихваћене.

**ПРИХВАТЉИВЕ ИНВЕСТИЦИЈЕ:**

|  |  |
| --- | --- |
| Шифра инвестиције | Назив инвестиције |
| 302.2 | Подршка активностима везаним за рурални туризам |

**ПРАВО УЧЕШЋА ПО ОВОМ ЈАВНОМ ПОЗИВУ ИМАЈУ:**

* Физичка лица - носиоци регистрованог пољопривредног газдинства које се налази у активном статусу.
* Физичка лица - носиоци регистрованог пољопривредног газдинства који имају пребивалиште минимално 3 године на територији општине Чајетина и производњу

**ОПШТИ УСЛОВИ ЗА ПРИЈАВУ НА КОНКУРС:**

* Измирене обавезе по основу локалних јавних прихода
* Добављач и подносилац захтева не представљају повезана лица
* За инвестицију за коју подноси пријаву, не користи подстицаје по неком другом основу (субвенције, подстицаји, донације), односно да иста инвестиција није предмет другог поступка за коришћење подстицаја.
* Да има категорисано туристичко домаћинство на територији Општине Чајетина
* Да се објекат налази ван МЗ Чајетина и МЗ Златибор
* За изградњу објекта за који се подноси субвенција има грађевинску дозволу, а за адаптацију објекта употребна дозвола

**ОБАВЕЗНА КОНКУРСНА ДОКУМЕНТАЦИЈА КОЈА СЕ ДОСТАВЉА:**

* Лична карта носиоца
* Картица са наменским бројем текућег рачуна из банке
* Потврду о активном статусу пољопривредног газдинства за 2019. годину
* Извод из биљне производње из Управе за трезор
* Као доказ куповине мора приложити рачун који гласи на име и фискални рачун (готовинско плаћање) или извод и налог за плаћање оверен од стране банке (безготовинско плаћање)
* Потврда о измиреним обавезама по основу локалних јавних прихода у кварталу
* Потврда о пребивалишту из полицијске управе Чајетина
* Решење о категоризацији сеоског туристичког домаћинства
* **Потврда о пријави почетка извођења радова**
* **Попуњена књига гостију као доказ рентабилности сеоског туристичког домаћинства која се доставља на увид.**

**ДОДАТНА КОНКУРСНА ДОКУМЕНТАЦИЈА:**

* Уколико лице – подносилац захтева има образовање у области туризма доставља диплому о стеченом образовању у области туризма

Подносилац конкурсне пријаве потребну документацију може доставити у копији, при чему Комисија задржава право да затражи на увид оригинал или достављање копије оверене од стране надлежног органа.

**ПОСТУПАК СПРОВОЂЕЊА КОНКУРСА:**

Достављене пријаве ће бити административно и комисијски проверене од стране привредног друштва за развој пољопривреде „ Златиборски еко аграр“ д.о.о у смислу комплетности и административне усаглашености. Комисија разматра пријаве на Конкурс, утврђује испуњеност услова за остваривање права на подстицаје, врши рангирање пријава по утврђеним критеријумима, које доставља директору ПД „ Златиборски еко аграр“ д.о.о. и Општинском већу општине Чајетина. Рок за објаву резултата је 30 дана од дана завршетка Конкурса. Општинско веће општине Чајетина, на основу извештаја Комисије, даје сагласност дирктору ПД Златиборски еко аграр за израду решења о расподели средстава које се доставља свим подносиоцима пријава. На донето Решење подносиоци пријава имају право Приговора Општинском већу општине Чајетина у року од 8 дана од дана пријема Решења.

**КРИТЕРИЈУМИ ЗА БОДОВАЊЕ:**

|  |  |  |  |
| --- | --- | --- | --- |
| Редни број | Тип критеријума за избор | Да/Не | Бодови |
| 1 | Жена - носилац пољопривредног газдинства | да | 1 |
| 2 | Категорисано туристичко домаћинство | да | 1 |
| 3 | Лица - носиоци газдинства са дипломом у области туризма | да | 1 |
| 4 | Лица млађа од 40 година | да | 1 |

Јавни позив је објављен на огласној табли привредног друштва за развој пољопривреде „ Златиборски еко аграр“ д.о.о, на званичној интернет страници [www.ekoagrar.org](http://www.ekoagrar.org) и на сајту општине Чајетина [www.cajetina.org.rs](http://www.cajetina.org.rs) .